ming030890/wiki-yue-high-quality huggingface dataset:
宋靄齡

宋靄齡（英文：Nancy Ai-Ling Soong，1889年7月15號—1973年10月19號），又叫宋藹齡，宋嘉澍家族核心人物之一，係孔祥熙個老婆、宋嘉澍個大女，同時係宋慶齡、宋美齡個家姐。
佢同老公孔祥熙有四個仔女，分別係令儀、令侃、令俊、令傑，但係孫就得一個，就係令傑個仔德基（又叫德麒）。
當蔣介石、宋子文、孔祥熙三個人響到嘈交個陣，淨係得宋靄齡可以做「和事佬」，幫手調停。而宋靄齡醒目到蔣介石都尊敬佢。
響電影《宋家三姊妹》入面有一句咁嘅說話：「宋靄齡鍾意錢，宋慶齡愛國；宋美齡鍾意權力」，細佬宋子安同後人話呢個係事實。
宋飛正傳

宋飛正傳（英文：Seinfeld），又叫做歡樂單身派對、宋飛傳，係由美國國家廣播公司（NBC）喺1989年7月5號到1998年5月14號期間播出嘅處境喜劇。宋飛正傳每集大約20分鐘，NBC一共做咗九季，總共180集。
完全圖

完全圖（英文：complete graph）係圖論中嘅一個術語攞來表示一個簡單圖嘅，其中每粒綟都透過一條檠連接到其他每一粒綟。完整嘅綟圖係唯一確定嘅（除開同構），得由指定。
若果係隻綟集畀成幅圖，係噉隻檠集 即係隻集畀啲檠啲喺成孖嘅嘸同頂點之間嘅：
一隻完全圖同時亦都係佢嘅最大團。

特徵
完全圖到係平面嘅（即可以轉成檠冇交叉嘅形式）。根據 Kuratowski定理，所有其他完全圖都嘸係平面圖，因為佢哋包含有作為子圖。
完全圖裏頭嘅檠數對應三角形數：
.
完全圖係一隻 正則圖：每粒綟都有鄰舍。因此，每隻上色畀啲圖都有隻色。另外，完全圖帶奇數嘅係畫得一筆畫嘅而帶偶數嘅嘸係。
完全圖帶嘅係Hamiltonian圖（睇Hamiltonian路徑問題）。完全圖包括條嘸同嘅Hamiltonian迴路。

推廣
惗法畀完全圖可以推廣到-分圖上。如果一柵分柵嘅每粒綟都連接到所有其他分柵嘅所有綟，係噉啲圖就係完全嘅。完全嘅多分圖帶柵集、啲集裏頭包含有 粒綟嘅，着表示為。
有方向嘅完全圖，就變成競賽圖。

軟件
可以創建完全圖喺免費嘅Python庫NetworkX嘅幫助下。例子：
import networkx as nx
import matplotlib.pyplot as plt
完全剩餘系

完全剩餘系，係通過對一一系列正整數 mod m後產生嘅由0至（m-1）嘅完全數系。完全剩餘系喺研究數論時通常好有用。

例子
{0,1,2,3,4}係5嘅一個完全剩餘系。

引理
若果A係m嘅一個完全剩餘系，，(m,n)=1，噉  構成嘅B都係m嘅完全剩餘系。
完全數

完全數係一種自然數，佢所有嘅因數（唔包佢自己）加埋咁啱得咁橋係佢自己。6 為例，6 嘅因數係 1,2,3，1+2+3 就係 6。
依家淨係知道有偶完全數，仲未肯定奇完全數嘅存在。

偶完全數
只要一個整數可以寫成 ，當中  係一個梅森質數，咁呢個整數就一定係完全數。所有偶完全數都係咁樣得出嚟嘅。

奇完全數
未解到嘅數學問題：有冇奇完全數？
依家重未知有冇奇完全數，有啲頭緒。 1496年 Jacques Lefèvre 話歐幾里得嘅定理畀出所有完全數，因此暗示冇奇完全數。歐拉咁講：「究竟...有冇奇完全數係一個好大嘅難題。 」近期 Carl Pomerance 用 heuristic argument 提出根本冇奇完全數存在，所有嘅完全數都係歐爾調和數，所以推測，除咗 1 之外，根本就冇奇歐爾調和數。
唐浩嘉

唐浩嘉（Kiko Tong），原名唐曉彤，係香港女歌手，2015年出道，出道前做護士。
唐湘智

唐湘智（1987年9月10號—），係中國作曲家同音樂製作人。
唐琳玲法院偷拍案

唐琳玲法院偷拍案係一單香港法庭內旁聽人士違法拍攝案件，涉案人係唐琳玲。最後，佢被控刑事藐視法庭同定罪，係香港首宗庭內影相而被定罪案例。
2018年5月，當時唐氏35歲，係中國大陸人，鄉下浙江紹興，化名唐琳。原本2015年時佢有香港身分證可有條件留港，未係香港永久性居民，同時持有港澳通行證，報稱因工作關係要成日出入大陸同香港，但此後遭政府收返佢個「香港」身份同踢返大陸。。佢母語係普通話，但聲稱會講英文。
唐琳玲因旁聽香港高等法院審訊期間違規拍攝俾人捉到，法庭檢控佢但係佢無交50000蚊保釋金，同報假資料而被拘捕，經審訊後，最終被判監7日，須支付訟費197,260港元。雖然同日走得，但係唐返大陸之後至今一直未畀錢，最後香港納稅人埋單。
唐瑞瑪

唐瑞瑪（英文：Rima Zeidan，阿拉伯文：ريما زيدان‎，臺灣又將佢個名音譯瑞瑪席丹，1990年5月1號—）係臺灣混血模特兒同藝人。佢喺臺灣出世，亞爸係黎巴嫩人，亞媽係臺灣人，佢識講國語、英文同埋法文，16歲入娛樂圈，拍過廣告、MV同埋遊埠電視節目，譬如《驚奇大冒險》噉。
唐禹哲

唐禹哲（1984年9月2號—）係台灣男演員同歌手，基隆市私立二信高級中學畢業，原就讀亞東技術學院後來休學，之後就讀醒吾科技大學二專部應用英語系。
佢以前係娛樂線（八大經紀部）旗下藝人。2007年7月9號同艾迴唱片簽約，成為AVEX旗下歌手，2009年1月16號推出第二張專輯《D新引力》；2010年6月24號推出第三張專輯《D1秒》；2011年4月26號推出第四張專輯《開往明天的旅行》。2015年之後事業重心轉去中國大陸。HOTHEART係佢嘅牌子。
唐田英里佳

唐田英里佳 ，係日本嘅一個女演員。

拍過嘅作品一覽
呢個表唔完整，歡迎加料。
《戀人未滿》第1集
《表參道高校合唱部！》第5集
《戀聲情人夢》
《醫療小組達文西女士的診斷》第3集
川島芳子

川島芳子（1907年5月24號—1948年3月25號），原名愛新覺羅顯玗，字東珍，號誠之，漢名係金璧輝。
佢喺北平東四九條胡同34號嘅家俾國民政府軍拉咗，告佢漢奸罪。1947年10月22號佢以「漢奸罪」被判死刑，1948年3月25號佢寫完遺書之後，同日押去北平第一監獄，朝早六點四十五分打靶，死時41歲[未記出處或冇根據]。
川崎健太郎

川崎健太郎（1982年12月18號—）係日本足球員，司職中場，效力過大阪櫻花，佐川急便大阪，山形山神，札幌岡薩多，及富山勝利。
川崎亞沙美

川崎亞沙美（1984年10月18號—）係日本嘅一個女演員。

拍過嘅作品一覽
呢個表唔完整，歡迎加料。
連續劇《康乃馨》
川崎元氣

川崎元氣（1979年2月2號—）係日本足球員，司職中場，效力過大分三神，大阪飛腳，鳥棲砂岩，ALO'S北陸，Banditonce Kobe，及長崎成功丸。
川崎惠理子

川崎惠理子 ，係日本嘅一個女藝人同埋配音員。
川島透

川島透（1970年6月4號—2024年1月19號）係日本足球員，司職守門員，效力過大阪飛腳，及大塚製薬。
川島零士

川島零士（1995年11月30號—）係日本嘅男聲優，AIR AGENCY旗下藝人。
川崎前鋒

川崎前鋒（日文：川崎フロンターレ）係日本一支職業足球隊，日職聯（J1 League）球隊之一。球會根據地係神奈川縣川崎市，主場係等等力陸上競技場。

史
佢嘅前身係富士通足球部，1955年成立。1999年加入日本職業足球聯賽。
寶輪街

寶輪街（英文：Po Lun Street），係香港九龍荔枝角嘅一條馬路，由荔枝角道開始，另一邊係掘頭路。
寶路狗糧

寶路狗糧（英文：Pedigree Petfoods）係起源自英國嘅寵物狗糧牌子，家陣屬美國瑪氏旗下。
寶鄉橋

寶鄉橋（英文Po Heung Bridge）係香港一橋，喺大埔市區林村河上，呈南北向。條橋主要行車，兩邊可以行人。寶鄉橋駁埋林村河兩岸，一邊駁住大埔墟寶鄉街，另一邊駁住大埔舊墟大埔太和路同安祥路交界。由於佢喺正大埔新市鎮中心，所以絕大部份巴士小巴，都經寶鄉橋穿梳兩岸。橋上面，北行有巴士站同小巴站，而南行有小巴站。

地理
寶鄉橋個位，原本係大埔，靠近林村河口，後尾填海，水道拉長，所以兩岸，都係新填地。橫過林村河兩岸，橋下林村河水道，係人工，直筆甩。水道兩邊有行人路。橋南岸係大埔墟，橋北岸係大埔舊墟，同埋對出新填地嘅大埔中心一帶。橋南端東面係大埔黃少清診所，西面係六鄉學習園地，即係舊時六鄉公立學校。北端東北係大埔文娛中心，西北係大埔舊墟公立學校。

史
寶鄉橋係香港政府起大埔新市鎮後起嘅，接替廣福橋做過河行車橋，而廣福橋重建做行人橋。

構造
寶鄉橋有八支橋墩，兩支一組，分佈兩岸，支撐住條橋。橋底有幾條管，輸送兩岸。
寶辰飯店

寶辰飯店（粵拼：bou5 san4 faan6 dim3；簡化字：宝辰饭店；英文：Howard Johnson PARAGON HOTEL BEIJING）係中國北京嘅一間四星級酒店，1997年開業，位置喺東城區建國門內大街甲18號（北京站對面）。
佢亦係美國豪生國際酒店集團屬下嘅酒店。入面分有2棟客房，其中前棟有4層樓，後棟有10層樓，兩間夾埋有302間客房。
寶達邨

寶達邨（Po Tat Estate）響香港秀茂坪東北部，係香港房屋委員會轄下嘅公共屋邨之一。
寶達邨位於寶琳路同秀茂坪道交界，由13座公屋同寶達商場組成，喺2001年起落成。寶達邨現址本來係水泥廠，後尾香港房屋委員會要發展呢塊地。原本房委會叫佢做「寶琳路房屋發展」計劃，不過呢個名令人誤會條邨叫「寶琳路邨」，甚至將佢同寶林邨搞亂，以為呢個屋邨響將軍澳。
原本「寶琳路房屋發展」計劃分為寶達邨嘅7座公屋，同埋6座叫做「曉琳苑」嘅居屋。因為香港政府決定唔再賣居屋，所以曉琳苑屋無賣到出去，香港房屋委員會決定將曉琳苑6座樓，併埋入寶達邨做出租公屋，而且喺2003年起入埋伙。而寶達商場就喺2002年落成啟用，有一間酒樓同一個街市。另外，寶達邨側邊亦起咗秀茂坪天主教小學嘅新校舍。
喺2003年區議會選舉中，寶達邨自成一個區議會選區，家下區議員係馮家龍。2003年至2007年，當時區議員係蘇家豪。喺2003年之前，寶達邨係順天東區議會選區，當時區議員係何偉途。

寶達商場
寶達商場喺2002年落成，樓高三層，商場之上係達祥樓公屋。商場地下設有街市、一樓設有一間中西式餐廳。另外亦有各式店舖、便利店、食肆、快餐店等。商場二樓重有巴士、的士同埋小巴總站。

交通
第一條喺寶達邨做總站嘅巴士路線係九龍巴士13D。喺寶達商場附設嘅巴士總站未落成之前，13D巴士路線曾經喺達翠樓對開嘅垃圾站設置臨時總站。
專線小巴71A喺2001年3月7號投入服務，來往寶達邨同藍田地鐵站。
另外，居民亦可以到寶琳路或者秀茂坪道乘搭其他途經嘅交通路線。
寶路薄荷糖

寶路薄荷糖係雀巢公司旗下嘅薄荷糖，其廣告口號係「有個窿嘅薄荷糖」。
寶達站

寶達站係香港港鐵東九龍綫上一個建議緊嘅站，服務寶達邨嗰頭。
寶鄉街

寶鄉街（英文：Po Heung Street）係香港嘅一條街，喺大埔市區入面。佢同廣福道一橫一直，係舊市區嘅大街。北面駁住寶鄉橋，過林村河去新市鎮同大埔舊墟。南面去到港鐵東鐵綫嘅火車軌下。
寶鄉街北起寶鄉橋，直去駁安祥路，橫駁大埔太和路。由北而下，東有寶湖道，西有普益街。跟住橫過廣福道，再落東有寶鄉坊，西有懷仁街、南盛街同懷義街，再落東有鄉事會街，到尾東駁寶鄉里，火車軌邊。
沿往比較顯眼嘅樓，有近寶鄉橋嘅六鄉學習園地同大埔黃少清診所，同近火車路嘅大埔鄉事委員會寫字樓同埋大埔社區中心。
嘉興機場

嘉興機場（粵音：gaa1 hing3 gei1 coeng4）係喺中國浙江嘅一個起緊嘅機場，估計喺2025年嗰陣起好。
嘉芙蓮·德·麥地奇

嘉芙蓮·德·麥地奇（意大利文：Caterina de Medici，法文：Catherine de Médicis；1519年4月13號—1589年1月5號）係意大利一個貴族，後嚟嫁咗過去法國，成為亨利二世（King Henry II）嘅王后。佢哋其中三個仔係法蘭西二世、查理九世同埋亨利三世，有一個女係亨利四世嘅第一任王后。
嘉興

嘉興（粵音：gaa1 hing1，吳語：/gᴀɕiŋ/，英文：Ka Shing、Jiaxing）係中國一城，佢係浙江省下一地級市，叫嘉興市。
嘉興喺浙江東北，長江三角洲杭嘉湖平原嘅腹地，北係太湖，東係上海，南去到錢塘江，西係湖州，京杭大運河喺中間流過。

歷史
嘉興係馬家浜文化嘅發源地，早喺7,000年前嘅新石器時代，就有先民住喺度。春秋嗰時叫長水同槜李，當時吳越兩國就喺度鬼打鬼。
1921年8月，中國共產黨第一次全國代表大會嘅最後一日就係喺嘉興南湖一隻船上面搞，中國共產黨就係咁嚟。

飲食
五芳齋粽子、南湖菱、余新蝸牛同埋西塘八珍糕等係嘉興嘅特色小食。

地方話
嘉興話，又叫閒話，屬吳語，係嘉興最多人講嘅語言。歸杭湖嘉小片。即杭州、湖州同埋嘉興。嘉興話唔同其他地方嘅吳語。好多時都係越濃軟語。以尖團音為主。同啲吳儂軟語就唔似咁樣。例如：外婆叫阿婆，打雷叫行雷。講嘅說話又似上海話多啲。
維基同享有多媒體嘅嘢：Jiaxing
嘉芙蓮丹露

嘉芙蓮丹露（Catherine Deneuve，1943年10月22號—）係20世紀法國女演員，出名電影作品包括《最後一班地車》同《情證今生》。
巴基之星

巴基之星（Pakistan Star），係一匹香港賽馬馬匹，2013年喺德國出世，係2017/2018馬季嘅最受歡迎馬匹、最佳長途馬得主。
2016年7月1號，佢喺沙田馬場首次出賽，雖然出閘慢，但後勁凌厲，狂追十幾個馬位輕鬆贏馬，時人叫做「輸喺起跑線，贏喺終點線」。除咗吸引非馬迷關注，重引發世界各地媒體（包括澳洲、英國同埋巴基斯坦）嘅報導。
2019年年尾，「巴基之星」結束喺香港嘅競賽生涯，第二年（2020年12月3號）轉戰阿聯酋繼續競賽生涯，2021年12月5號，因為第三次比賽途中唔願展步，而响2022年退役，結束競賽生涯，喺澳洲維省Living Legends過住退休生活。
巴基斯坦教會

；英文：Church of Pakistan）係巴基斯坦嘅一個新教聯合教會（中文：合一教會），佢係普世聖公宗部分，亦係普世改革宗教會聯盟（英文：World Communion of Reformed Churches（英文：World Communion of Reformed Churches））同世界循道衛理宗協會（英文：World Communion of Reformed Churches（英文：World Communion of Reformed Churches））會員。
繼天主教會之後，巴基斯坦教會係巴基斯坦最大嘅基督教會，呢個國家擁有百分之九十七嘅穆斯林人口。呢個地區嘅基督教傳教由16世紀穆斯林、印度教徒同錫克教徒之間。直到1947年，傳教活動都集中喺印度教旁遮普人身上。呢個教會大多數成員都係基層工人。
巴基斯坦教會亦有幾個發展項目，包括教師培訓，重有提供社會同醫療服務。教會建立嘅大部分學院同學校已被國有化。然而，兩間宗教學校、兩間學院同一間醫院仍然隸屬教會。

史
由1873年開始，第一批衛理公會（美以美會）信徒響卡拉奇同其他講英語嘅城市傳福音。自1900年以嚟，衛理公會開始響印度人口中開展傳教活動。由1902年到1915年，衛理公會嘅人數由1,500人增加到15,000人。Hobart Baumann Amstutz於1964年至1968年擔任東南亞聯合衛理公會主教，並喺1968年促進教會聯合。
到1970年巴基斯坦教會成立嗰陣，單係衛理公會信徒人數已增至60,000人。
經過40年嘅對話，巴基斯坦教會喺1970年11月1號諸聖節成立。四個以前獨立嘅教會合併：聖公會（最大）、衛理公會（第二大）、長老會同信義會。首先，成立咗四個具有主教同主教組織嘅教區。由於教會共同成長嘅關係，又增加咗四個。
儘管團結一致，但佔主導地位嘅係聖公會神學同領導。噉係因為由一開始，教會嘅聖公宗信徒人數最多，有800,000人。
2000年12月19號，巴基斯坦教會首次按立兩名婦女做會吏。

教會嘅建立
佢喺1970年成立，由聖公宗（印度、巴基斯坦、緬甸暨錫蘭教會（英文：Church of India, Pakistan, Burma and Ceylon））、蘇格蘭長老宗（蘇格蘭教會（中文：蘇格蘭教會））、聯合衛理公會（中文：聯合衛理公會）同信義宗教會組成。佢係南亞唯一一個信義宗參與嘅新教聯合教會（中文：合一教會）。

神學院
教會有兩間神學院：古吉蘭瓦拉（中文：古吉蘭瓦拉）神學院（英文：Gujranwala Theological Seminary）同卡拉奇聖多馬神學院（英文：St. Thomas' Theological College（英文：St. Thomas' Theological College））。

架構
教會有一個議會組織管理。噉意味著該地區被劃分為教區。每個教區由一位主教主持。教會負責人唔係大主教，而係巴基斯坦教會議長。
過去只有舍竭教區係普世改革宗教會聯盟成員。今日，成個巴基斯坦教會都被列為該聯盟成員。
議會議長包括首位費薩拉巴德主教 Zahir-Ud-Din Mirza （1990–?）。1970年聯合之後，教會立即有四個教區：木爾坦、拉合爾、舍竭；1980年，又創建咗四個：海得拉巴、雷風、費薩拉巴德、白沙瓦。2013年，有八位教區主教同一位海灣事工地區主教（尤其係響烏都語使用者當中）——呢係同塞浦路斯暨海灣教區，同埋耶路撒冷暨中東聖公會合作嘅任命。

2001年
10月28號——響巴哈瓦爾布爾（中文：巴哈瓦爾布爾），六名男子向一座教堂開火，造成18人死亡。死者中有一名守衛教堂嘅警察。

2002年
3月17號——伊斯蘭堡一座教堂發生手榴彈襲擊。五人遇難，其中包括兩名美國婦女。
12月25號——德斯卡（烏都文：ڈسکہ）一座教堂喺聖誕節禮拜期間遭到搶劫。三名婦女死亡，十四人受傷。

2005年
3月27號——拉合爾附近一座教堂慶祝復活節途中遭到砲擊。造成1死6傷。

2010年
7月15號——蘇庫爾市一座教堂遭到襲擊。五人被殺。

2011年
3月28號——一座五旬節派教堂響海得拉巴遭到襲擊。有兩個死亡。

2012年
12月25號——伊斯蘭堡郊區伊克巴爾一座教堂喺聖誕節禮拜期間遭到極端分子用自動步槍、手槍同棍棒襲擊。至少十二人受傷。

2013年
3月9號——據稱一名基督徒侮辱先知穆罕默德，拉合爾嘅基督教區遭到洗劫。至少有100到160座房屋同兩座教堂被縱火。
9月22號——巴基斯坦白沙瓦諸聖堂遭到雙重炸彈襲擊（烏都文：2013 پشاور گرجا گھر بم دھماکا），造成至少78人死亡。

2015年
3月15號——拉合爾一座教堂遭到雙重轟炸，14人喪生。

聖公宗再結盟
巴基斯坦教會係全球南方（聖公宗）成員，但儘管一啲主教已經表示支持，都唔係前途會議（中文：全球聖公宗前途會議）成員。議長暨主教長堪富利·彼得斯（烏都文：ہمفرے سرفرازپیٹر
）喺當選之前，2014年1月6至10號參加咗響佛羅里達州奧蘭多舉行嘅北美洲聖公會主教團會議。雷風（烏都文：لاہور）主教阿扎德·馬歇爾以教省個名喺2019年2月25號至3月1號響杜拜領導前途會議（中文：全球聖公宗前途會議）舉行G19，呢係為上年無法參加第三次前途會議（英文：Global Anglican Future Conference#Third conference (2018)）嘅人額外召開嘅會議。
北美洲聖公會大主教佛利·畢奇（英文：Foley Beach）喺2019年11月訪問巴基斯坦，響嗰度佢會見咗巴基斯坦教會議長堪富利·彼得斯（烏都文：ہمفرے سرفراز پیٹرز）同阿扎德·馬歇爾（英文：Azad Marshall）主教。訪問期間，佢重會見穆斯林學者。
巴域街

巴域街（英文：Berwick Street），係香港九龍石硤尾嘅一條馬路，由白田街開始，另一邊係掘頭路。街名係嚟自英國城鎮巴域。
巴基斯坦星空航空

巴基斯坦星空航空（Star Air Aviation）係巴基斯坦一間貨運航空公司，總部喺卡拉奇，主要開去拉合爾、伊斯蘭堡同佩沙華嘅航線。
巴基斯坦盧比

巴基斯坦盧比（پاکستانی روپیہ）係巴基斯坦嘅法定貨幣，1947年開始用。
巴基斯坦國際航空

巴基斯坦國際航空（Pakistan International Airlines）係巴基斯坦一間航空公司，1946年開張。而家巴基斯坦國防部管理，2008年5月有18,043名員工。
佢有航班飛去24個國内同亞洲、歐洲以及北美27個國家共38個國際機場。
島田周輔

島田周輔（1976年7月10號—）係日本足球員，司職前鋒，效力過橫濱水手，横河電機，新潟天鵝，及大塚製薬。
島田穰

島田穰（1990年11月28號—）係日本足球員，司職中場，效力長崎成功丸。
島由理子

島由理子係日本足球員，曾經喺1981年為日本女子足球代表隊出場4次。
島田敏

島田敏 ，係日本嘅一個男配音員。

配音作品一覽
呢個表唔完整，歡迎加料。
島田祐輝

島田祐輝（1986年11月18號—）係日本足球員，司職中場，效力過水戶蜀葵。
島田裕介

島田裕介（1982年1月19號—）係日本足球員，司職中場，效力過大宮松鼠，草津溫泉，鳥棲砂岩，德島漩渦，及Gangwon FC。
島田貴裕

島田貴裕（1965年2月8號—）係日本足球員，司職後衞，效力過大阪飛腳。
島神星

島神星（Kalypso），即係小行星53，係太陽系小行星帶嘅一粒小行星，喺1858年4月4號發現。
島義則

島義則 ，係日本嘅一個男配音員。

配音作品一覽
呢個表唔完整，歡迎加料。
希望島

希望島係挪威冷岸群島一個島，面積47平方公里。
希望聯盟 (馬來西亞)

喺2018年馬來西亞大選當中，除咗聯盟入面嘅四個黨，沙巴民族復興黨亦都同希望聯盟合作，喺納吉嘅「一個馬來西亞發展有限公司」(1MDB) 貪污醜聞之下，希望聯盟成功推翻由馬來西亞立國以嚟50幾年嘅巫統政權。但係由於安華喺選舉嗰陣重坐緊監，唔可以參加選舉，首相人選就由馬哈迪做，馬哈迪預定會做一兩年首相，之後就將個位交畀安華。但喺2020年，土團黨發動自我政變，同一眾反對黨合組「國民聯盟」，推翻希盟政權，結果希盟被迫下野。
2022年馬來西亞大選，安華帶領希望聯盟攞到82席，成為第一大政黨聯盟，不過聯盟席數唔過半，入主政府就要同其他政黨合組聯合政府，最後喺馬來西亞蘇丹嘅協調下，除咗國民聯盟以外嘅其他政黨都加入政府一齊執政，安華終於成功拜相。

國會下議院議席
2022年馬來西亞大選，希望聯盟一共攞到82席，當中行動黨40席；公正黨31席；誠信黨8席；沙民統2席；統民黨1席。
希末

希末（德文：Helmut）係德文嘅姓氏，從德文單詞「helm」同「muot」合併演變而嚟。
維基辭典有呢個詞嘅解釋：希末、Helmut、helm或muot

出名嘅人
希末·仁：德國建築師。
希末·高爾 (總理)：德國總理
希末·高爾 (球證)：奧地利球證
希末·費沙：德國男演員
希末·代柱：奧地利傳統鋼琴家
希末·帝華爾德：德國歷史家
希末·迪柱：阿根廷畫家
希末·夏舍：德國數學家
希末·馬高：奧地利賽車手
希末·燦：德國化學家。
希末·高爾

希末·高爾（粵拼：hei1 mut6 gou1 ji5；德文：Helmut Kohl；1930年4月3號—2017年6月16號）係德國政治人。佢喺1969—1976年做過萊茵蘭－普法茨州（Rheinland-Pfalz）州長；1973—1998年做過德國基督教民主聯盟主席；喺1982—1998年做過德國總理。佢係東西德統一嘅主要人物；對歐盟一體化亦有好多貢獻。不過佢喺晚年陷入咗非法政治獻金醜聞而受到爭議。
希杭

希杭（西班牙文：Gijón）係西班牙阿斯圖里亞斯一座城，住28萬人。
希格斯數

希格斯素數（英文：Higgs prime）係以希格斯起名嘅素數，其中佢嘅有效成分（即係個素數減1）能夠將比較細嘅希格斯素數嘅乘積嘅平方數除得盡（呢樣可以推出去到立方、四次等等）。

數學符號
換言之，假設指數a，希格斯素數Hpn就需要滿足：
其中＆（（x））系歐拉函數。

例子
例如，13係一個希格斯素數，因為所有比較細嘅素數，乘埋一齊再平方，就係 5336100，然後除以 12 就係啱啱好 444675。但係相反，17並唔係希格斯素數，因為所有比較細嘅質數，到乘埋一齊，再平方，就係 901800900，但係除返16，就除唔盡，剩返4。
希望聯盟 (香港政黨)

呢篇文章可以喺中文維基百科嘅對應文章來擴寫。 若果你熟悉嗰種語言同呢篇文嘅主題，唔該請你幫手參考外語維基擴充文章。千祁唔好直接黐啲機械翻譯、唔可靠嘅翻譯或者低品質嘅內容。根據版權協議，翻譯文章需要喺編輯摘要註明來源，或喺討論頁頭頂寫明{{Translated page|zh|希望聯盟 (香港政黨)|small=no|version=|insertversion=|section=}}。
呢篇文章講嘅係香港解散咗嘅政黨。想搵同名嘅馬來西亞政黨，請睇「希望聯盟」。
希望聯盟係一個响2020年成立嘅香港中間派政黨，由商人兼政治人田北俊等一眾自由黨前黨員成立，標榜推行非藍非黃嘅中間路線。
2021年10月12號，田北俊喺接受香港01專訪時，佢話「而家嘅新選制之下，唔需要關鍵少數」，因此希望聯盟將會摺埋。
希末·雅恩

德國柏林嘅朴茨達麻廣場入面嘅索尼中心，就係由希末·雅恩嚟負責設計嘅。
希末·雅恩（德文：Helmut Jahn，德文讀音： [ˈhɛlmʊt ˈjaːn]；1940年1月4號—2021年5月8號）係位德國美裔嘅建築師，喺德國拜仁州嘅紐倫堡市度出世。佢最出名嘅設計係德國柏林嘅朴茨達麻廣場入面嘅索尼中心、法蘭克福嘅商品交易塔，同埋美國賓夕凡尼亞州費城嘅自由廣場（英文：Liberty Place）、泰國曼谷嘅新曼谷國際機場。重有嘅係，中國廣東省廣州市嘅利通廣場就係佢嚟負責設計嘅。2021年5月8號，佢喺屋企附近踩單車嘅時候出車禍去世，享年81歲。
希林伊巴迪

希林伊巴迪（Shirin Ebadi，1947年6月21號—），係伊朗社會運動家，亦係2003年諾貝爾和平獎得主。
宋應星

宋應星（1587年—1666年），係明代科學家，江西奉新人。最出名著作係類似百科全書嘅科學技術大全《天工開物》。佢被譽為中國嘅狄德羅。
宋懿芳

宋懿芳（英文：Ken Sung，1995年4月16號—），原名宋濟垣，係香港男藝人，畢業於玫瑰崗中學（中文：玫瑰崗中學），花名肥豬，2021年無綫電視藝員訓練班學員，畢業後加入無綫電視。
2022年2月1號（虎年年初一）開始成為期間限定嘅男子音樂組合Super Tiger成員。
2023年5月，宋懿芳突然收到追數訊息，對方聲稱佢係「TVB配音組陳欣」嘅擔保人，令宋懿芳無辜捲入「欠債」風波。
宋慶齡

1949年中華人民共和國成立之後留咗喺中國大陸，之後做過中央人民政府副主席同國家副主席，名義上代理過國家主席。喺文化大革命受過迫害，1981年臨死嗰時俾人接納入咗中國共產黨，全國人民代表大會常務委員會畀佢「名譽國家主席」嘅稱號。宋慶齡俾中共尊稱為「（宋）慶齡先生」、「孫夫人」；俾周恩來譽為「國之瑰寶」。
宋憲

宋憲，東漢末年呂布嘅手下。
下邳之戰嗰陣，宋憲同埋魏續、侯成綁起高順同陳宮然後搵曹操投降，之後呂布同埋陳宮、高順敗死。以後宋憲佢哋三個就冇再喺史書嗰度出現。
喺小說《三國演義》，係呂布嘅「八健將」之一，位列第七。宋憲佢哋做曹操手下個陣，同魏續喺官渡之戰嗰陣守白馬畀顏良斬殺。
宋旻浩

宋旻浩，係大韓民國嘅一個男藝人同埋歌手。
宋春麗

宋春麗（1951年2月17號— ），係中國女演員，河北冀縣出世。佢係北京電影學院「明星班」畢業生。依家佢係八一電影製片廠演員劇團嘅一級演員。之前佢亦係中國文聯委員，中國電影家協會理事，中國電視藝術家協會理事，同埋中國電影表演學會嘅副會長。
宋慧教

宋慧教（韓文：송혜교，英文：Song Hye Kyo，1981年11月22號—），唐人地方嘅媒體寫做宋慧喬，係韓國女演員。曾響多部電視劇同埋電影度演出。代表作有電視劇集《藍色生死戀》（同宋承憲、元斌、文根英等合演），劇集《浪漫滿屋》（同Rain合演），喺全亞洲人氣都好旺。2006年宋慧喬同車太鉉合作拍咗部電影《My Girl and I》（中文暫譯：《我和我的女友》或者《藍色警報》）。

出世日子同埋個漢文名
照宋慧喬個經紀人嘅講法，宋慧喬實際上係1981年11月22號喺漢城（即而家嘅國都首爾）出世，但係出咗世後有某啲原因令到家長遲咗去報戶口，因此官府錄到嘅出世日係1982年2月26號。
另外，宋慧喬嘅漢文原名其實係叫做宋慧教，不過到咗台灣電視臺就嚟開播《藍色生死戀：秋天的童話》嗰陣時，翻譯人員冇直接照用佢個漢文原名而採用咗音譯嘅「宋慧喬」，後來「宋慧喬」呢個名就成為咗大中華地區嘅「藝名」兼夾硬俾華人媒體一直沿用到今時今日。

演過嘅電影
2005年：《我和我的女友》，又名《藍色警報》，男主角係車太鉉。
2007年：《黃真伊》
2007年：《Fetish》（페티쉬、恋物）
2008年：《詩集》
2010年：《1949》
2011年：《山茶花之Love for Sale》
2011年：《今天》
2012年：《一代宗師》
2014年：《噗通噗通我的人生（英文：두근두근 내 인생 (영화)）》（又譯：我的忐忑人生）
2014年：《太平輪（上）》
2015年：《我是女王》
2015年：《太平輪（下）》
宋明理學

宋明理學本來係儒學，由周敦頤所創，發展橫跨宋明兩代，研究人士中不乏來自日本韓國。宋明理學主要係結合道教同佛家，重新演繹儒家思想。由當初嘅天道觀發展成二程嘅本性論，再衍生象山派嘅心性論。所以原名為道學嘅宋明理學，又叫做心學同理學。
自魏晉南北朝，佛教傳入，玄學日盛，時刻挑戰儒學理論體系。隨住宋朝重文輕武，文人地位日高。農業同印刷技術提升嘅同時，朝廷又唔阻止土地兼併，社會貧富懸殊加劇，怨氣日深。古文運動興起，鼓勵文人報效社會，加上異族入侵，促使文人重建維繫社會嘅思想體系。
北宋初期，歐陽修曾建議復興儒道，以保治理之道。周敦頤《通書˙志學》所謂「志伊尹之所志，學顏子之所學。」就係敦促管治人才要外王內聖，兩者並重。其後，慎獨之學探討天命同人性嘅關係，以《易經》嘅「窮理盡性以至於命」解釋點樣天人合一，慢慢演變成三大主流。
其一係以周濂溪、張橫渠為首嘅氣本論，屬唯物論。其二係以程顥、程頤為首嘅理本論，屬客觀唯心論。最後就係以陸象山、王陽明為首嘅心本論，屬主觀唯心論。
宋教仁

宋教仁（1882年4月5號—1913年3月22號）係中國清末民初政治革命家，湖南桃源人。佢先後做過華興會同同盟會主要領導人，中華民國立國後，佢幫手籌組中國國民黨。1913年，佢畀人暗殺。
太陽風

太陽風係恆星表面高速飛出嘅帶電粒子，好似風噉「吹」向太空。太陽風撞到行星磁場時會被捉住，喺極地上空形成好靚嘅極光。
太陽風時強時弱，視乎太陽活動。耀斑同黑子都會影響太陽風嘅強度。耀斑活躍嗰陣時太陽風會影響地球大氣嘅電離層，干擾甚至乎切斷無線電通訊。
太陽餅

太陽餅係台灣台中特色小食，傳統係麥芽糖餡嘅薄燒餅，餅皮酥脆。
太陽高度角

太陽高度角（solar elevation angle）係指一笪地方嘅地平線同太陽嘅中心所成嘅角度。
太陽部落

太陽部落（粵拼：taai3 joeng4 bou6 lok6），係中國和聲組合。

經歷
2006年，佢哋攞到中央電視台第十二屆青歌賽銀獎。
太陽雀

太陽雀，又叫太陽鳥，係一種雀，生物學叫太陽雀科（學名：Nectariniidae），屬鳥綱雀形目其中一個科。
太陽電腦

太陽電腦（Sun Microsystems），又叫昇陽電腦，係美國一間電腦公司，1982年開張，最出名係研究出Java (程式語言)，2009年畀甲骨文公司收購咗。
太陽金字塔

太陽金字塔係墨西哥一個金字塔形古蹟，喺墨西哥州，係美索美洲提奧迪華肯文明現存最大型嘅建築物遺跡，約莫喺公元200年起。
太陽黑子

太陽黑子（粵拼：taai3 joeng4 hak1 zi2）係太陽光球上嘅臨時現象，佢哋會喺可見光底下呈現比周圍區域暗啲嘅斑點。
太陽雨

太陽雨係指又有太陽光又有落雨嘅天氣現象，通常發生喺朝早或者挨晚，近太陽嗰邊就無咩雲，但頭頂就有雨雲，所以先至同時有陽光同雨。
布魯斯丹

布魯斯丹（英文：Bruce Dern，1936年6月4號—）係一個美國嘅男演員、編劇、電影演員、電視演員，佢喺1960年出道。
布魯日

布魯日（Brugge）係比利時第六大城，住咗約莫12萬人。
布魯斯半島

加拿大安大略省南部地圖，紅色區域即係布魯斯半島。
布魯斯半島度嘅尼亞加拉陡崖，布魯斯半島國家公園影。
布魯斯半島（粵拼：bou3 lou5 si1 bun3 dou2，英文：Bruce Peninsula，法文：Péninsule Bruce）又叫做索金半島（粵拼：sok3 gam1 bun3 dou2，英文：Saugeen Peninsula，法文：Péninsule Saugeen）係加拿大安大略省西南部一個半島，向西北面嘅馬尼圖連島伸入曉倫湖100公里倒，將東邊嘅佐治亞灣從西邊嘅曉倫湖分隔，同馬尼圖林島之間嘅海峽係佐治亞灣連接曉倫湖最大嘅海峽。東岸陡峭，高出湖面60～150米；西岸坡度徐緩。布魯斯半島度有尼亞加拉陡崖北部嘅延伸部分。
布魯斯半島係露營、徒步、釣魚、旅遊嘅著名目的地，有布魯斯半島國家公園、布魯斯半島鳥類觀測所同埋好幾個自然保護區，周圍水域仲有五潯國家海洋公園。布魯斯徑貫穿布魯斯半島，北到托伯莫里結束。個半島屬布魯斯縣管轄，有托伯莫里、奧雲港同懷爾頓等社區（中文版）。
布魯斯半島對於野生動植物來講係一個關鍵地區，屬於尼亞加拉陡崖世界生物圈保護區，保留咗安省南部最大片剩低嘅自然森林、棲息地同埋北美洲東部啲最古老嘅樹木。個半島係一個遷徙雀類嘅重要路徑一部份，仲有美洲黑熊、密西沙加眼鏡蛇、橫斑林鴞等好多種動物。

燈塔
布魯斯半島嘅沿岸有好幾座燈塔。
球夫島燈塔（Cove Island Light）喺托伯莫里附近，係著名六個「帝國」燈塔嘅其中之一個。嗰六個燈塔於1850年代由莊·布朗（John Brown）喺布魯斯半島北部同附近啲島度起。
球夫島燈塔
其他嘅燈塔仲有：
獅子頭燈塔（Lion's Head Lighthouse）
花樽島燈塔（Flowerpot Island）
大盤燈塔 （Big Tub Lighthouse）
刀島同萊爾島燈塔（Knife & Lyal Island Lighthouse）
卡羅爾角燈塔（Cape Croker Lighthouse）
卡博特角燈塔（Cabot Head Lighthouse）

社區
布魯斯半島嘅行政係由北布魯斯半島（Northern Bruce Peninsula）同南布魯斯半島（South Bruce Peninsula）兩個自治體（中文版）構成，兩個自治體都屬於布魯斯縣。
哩兩個自治體度啲主要社區（中文版）如下：
托伯莫里（Tobermory）， 位於布魯斯半島嘅北端。有個供 MS Chi-Cheemaun 客車渡輪上岸嘅上岸點，附近有布魯斯半島國國家公園同五潯國家海洋公園。哩個港口村有幾個藝術館、遊客禮品店仲有一個歷史性燈塔。
獅子頭（Lion's Head），位於布魯斯半島中部佐治亞灣岸。有個公用船塢仔同片沙灘。
懷爾頓（Wiarton），位於半島嘅南部，懷爾頓·威利（Wiarton Willie）嗰度。
梳布爾沙灘（Sauble Beach），位於布魯斯半島南部，超過7英里長（11 km）。
布魯日足球會

布魯日足球會（Club Brugge K.V.）係喺比利時布魯日嘅足球會，而家打緊比利時甲組足球聯賽。
康澤花園

康澤花園（Fortress Metro Tower）係香港島北角一個私人屋苑，嚮香港島炮台山英皇道238號，係港鐵炮台山站上蓋物業。康澤花園地底係港鐵站，基層係商場同惠康超級市場，1樓平台係行人天橋兼宣道會北角堂教堂、書局同寫字樓咁。康澤花園住宅入口嚮2樓，連接各層有多部行人電梯同埋升降機。康澤花園近街門口出面係多條港島西行巴士嘅車站，街外重有公共升降機通上去炮台山道上面。
康澤花園由恆隆發展，1987年入伙，有4座，樓高34層，1層6伙，總共800伙，有24小時物業管理同保安睇實，2樓自設私家花園平台。康澤花園冇海景睇，因為向維多利亞港嗰邊有一列舊樓，包括英皇大廈、六合商業大廈、中南大廈、公主大廈咁。地產網話「翠綠環抱」，即係只有山景，大潭寶馬山。
康灣

康灣（英文：Hong Wan，代號C2）係香港東區區議會下轄嘅其中一個雙議席選區，2023年設立，範圍主要係東區中部，由康山到筲箕灣一帶。
康熙字典

《康熙字典》（粵拼：hong1 hei1 zi6 din2），亦都寫做《康煕字典》，喺大清康熙年間由翰林院嘅張玉書同陳廷敬主編，參考大明嘅《字彙》、《正字通》兩本書而編寫嘅中文辭典。由康熙五年寫到康熙五十五年（1716年）至成書，重印次數多到數唔倒。
《康熙字典》總共有 4萬7035 個字，分成 12 集，用 214 個部首分類，有反切注音、出處、參考等等。另外仲附有《字母切韻要法》同《等韻切音指南》。
《康熙字典》字頭之下列有嗰個字嘅唔同音切同意義，除僻字僻義之外都有引書為證。清代法律規定，凡讀書人應考科舉考試，寫嘅字必須攞《康熙字典》做標準，因此，該書對學術界影響好大，成書之後好流行，即使今時今日，都仲係一本好有用嘅工具書。
《康熙字典》有清代嘅木刻本，晚清時，上海出現幾種影印本，中華書局舊時用同文書局嘅影印本做底本，製成鋅版，而家利用存版重印，並且附有王引之嘅字典考證擺響後面，攞嚟參考。
康王路

康王路 (廣州)，廣東省廣州市荔灣區入面嘅康王路。
康王路 (東莞)，廣東省東莞市石排鎮入面嘅康王路。
康王路 (南昌)，江西省南昌市西湖區入面嘅康王路。
康王路 (泰安)，山東省泰安市肥城市入面嘅康王路。
康濤閣

康濤閣（英文：Hamden Court）係香港九龍觀塘區一個私人住宅屋苑，喺觀塘康寧道149-151號，康寧道公園對面，樂華（南）邨同康麗園之間。屋苑喺1985年入伙。
康濤閣有兩幢樓，A座高31層，B座高29層，每座每層都有八個住宅單位。
康熙

康熙（滿話：ᡝᠯᡥᡝ ᡨᠠᡳᡶᡳᠨ）係大清皇帝玄燁嘅年號，相當於公元1662年到1722年，前後總共61年。
左邊幅圖顯示康熙喺大清時期個位。
康熙來了

《康熙來了》係臺灣出名嘅綜藝電視節目，由中天電視製作，由2004年1月5號開始喺中天綜合台開播。節目名嘅「康熙」係指主持人蔡康永同徐熙娣。呢個節目喺2015年12月播出最尾一集。
康熙部首

康熙部首係《康熙字典》嘅部首，係大部份唐字典部首嘅藍本。
康熙部首有214個，為咗方便查詢，部首係跟筆劃區分。
康王·柏德來商業城

商場喺2003年春節開業之後，期間一直由百得購接手，曾經喺商場入面搞過帶有中國、泰國、意大利、法國、澳洲同埋日本、美國等七大風情區嘅特色，但實質上冇突出呢啲功能。不過喺開業嗰5年入面，先後爆出業主猛咁投訴物管係惡霸、開發商差債務同呃神見鬼單嘢之後，2008年畀咗浙江義烏嘅商城企業兼改名做百得購義烏國際商務城成半年，因開發商再次爆出債務糾紛同管理層出現七國咁亂嘅醜聞之後，又再改名做康王·柏德來商業城。
商場原先地下2樓諗住打造火車仔嘅配套設施方便啲民眾喺陳家祠嗰邊去到西華路口，但因開發商成日同業主玩撻Q同呃鬼食豆腐而冇整到。而火車仔嘅配套設施所經過近住陳家祠嗰邊嘅大門附近，隨住2014年10月15號因地鐵嘅入場施工而改成咗8號綫嘅中途站。
姚潔貞

姚潔貞（英文：Yiu Kit Ching，1988年2月20號—）係香港一女子田徑運動員，專門長跑項目。

運動員生涯
2009年12月12號，姚潔貞喺香港舉行嘅2009年東亞運動會女子1500米同埋女子3000米障礙賽攞銅牌。
2013年10月，姚潔貞喺天津舉行嘅2013年東亞運動會女子1500米同埋女子3000米障礙賽分別攞梗頸四，無緣獎牌。
2013年2月24號，姚潔貞喺渣打香港馬拉松女子半馬拉松賽事以1小時20分47秒衝線，連續3年封后。
2014年2月16號，姚潔貞喺渣打香港馬拉松轉戰10公里賽，以36分14秒攞冠軍。
2014年11月21號，姚潔貞喺泰國布吉島舉行嘅2014年亞洲沙灘運動會女子個人6公里越野賽入面，以24分48秒完成，僅次兩位巴林選手攞一面銅牌。
2014年12月14號，喺姚貞結婚之後第二日，佢喺BROOKS香港15公里挑戰賽2014入面以54分07秒攞到全場女子總冠軍，重打破咗佢自己2011年做出嘅56分04秒女子15公里舊香港紀錄。
2015年5月3號，姚潔貞喺布拉格馬拉松以2小時38分42秒打破個人最佳成績，攞到2016年夏季奧林匹克運動會馬拉松賽事嘅參賽資格，係香港首名運動員攞到嗰屆奧運會參賽資格，亦係香港歷來第四位達到奧運標準嘅馬拉松運動員。
2016年8月14號，姚潔貞以2小時36分11秒完成2016年夏季奧林匹克運動會女子馬拉松賽事，創咗個人最佳成績，喺157名選手入面排名第39。

工作
姚潔貞2011年喺香港中文大學護理系畢業，本來係註冊護士，但係為咗攞到奧運會參賽資格，喺2014年底放棄護士工作。

屋企
陳家豪同姚潔貞畀傳媒叫做「長跑情侶」。2014年，陳家豪悉心準備咗半年，12月13號喺香港迪士尼樂園向姚潔貞求婚，兼喺餐廳入面喺雙方父母、40幾名親友、跑友同學生見證下，即場註冊榮升「長跑夫婦」，結束8年幾嘅愛情長跑。
姚若龍

姚若龍（粵拼：jiu4 joek6 lung4；Daryl Yao，1965年—）係臺灣作詞人，東吳大學會計系畢業。佢嘅作品多以溫暖寫意嘅手法描寫人嘅感情世界，細膩而不缺真摯，就以填詞代表作葉歡嘅《幾多深情幾多愁》（1989）最為人熟悉。大學時代發表嘅第一首詞—王芷蕾嘅《冷冷的夏》（1986），到依家作品總數過千隻（第一千隻作品係梁靜茹嘅《今天情人節》（2008））。姚若龍同作曲人陳小霞合作嘅歌最多，係華語樂壇好出名嘅詞曲拍檔。
1994年，寫畀趙詠華嘅《最浪漫的事》令姚若龍首次以個人身份攞咗第6屆金曲獎最佳作詞人獎項，最後成功奪獎而回。2年後，佢亦憑翁倩玉演唱嘅《永遠相信》喺第7屆金曲獎攞到同一個獎。
姚珩

姚珩係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
姚玉霜

姚玉霜，台灣激進親中派台灣工黨政治人物，曾經代表台灣工黨喺2016年出選第9屆中華民國立法委員選舉（新北市第六選舉區），但未能當選。
富豪B10BLE

富豪B10BLE係瑞典富豪出嘅一款低地台單層巴士底盤，大概1992年亮相。
富豪B10BLE係富豪B10B嘅低入口版本，有一副富豪10升臥置引擎打直擺喺車尾中間。佢有兩軸同埋三軸版，初時可以揀富豪THD103、THD104柴油引擎或富豪THG103天然氣引擎，1990年代中之後就可以揀富豪DH10A柴油引擎或富豪GH10A、GH10B、GH10C天然氣/沼氣引擎。佢可以配唔同車身，亦有啲係配富豪旗下嘅車身，以富豪8500LE等名義賣。
B10BLE嘅蹤跡遍及歐洲、澳洲同埋新加坡等地。佢喺大概2004年停產，喺唔同市場俾富豪B7L、B7RLE或B12BLE取代。
維基同享有多媒體嘅嘢：Volvo B10BLE
富豪B12M

富豪B12M（Volvo B12M）係瑞典富豪出嘅一款中置引擎巴士底盤，喺2000年亮相，並取代富豪B10M。
富豪B12M可以整成客車或者城市巴士等等。副臥置式嘅富豪DH12引擎擺喺第一同埋第二車軸之間，同富豪B10M一樣。另外亦有三軸版B12M、掛接版同埋雙掛接版B12MA可以揀。
佢可以配唔同車身，亦有啲係配富豪旗下嘅車身，以富豪8500、8700或者9700名義賣。
喺大概2010年之後，B12M底盤改為淨係喺巴西出，並喺2011年改叫富豪B340M。
維基同享有多媒體嘅嘢：Volvo B12M
富豪B12R

富豪B12R係瑞典富豪出嘅一款後置引擎客車底盤，喺1990/1991年亮相。
富豪B12R係以呢個名推出，但喺投產之後嘅大概十年間係叫富豪B12（Volvo B12）。佢有一副富豪TD122/TD123引擎打直擺喺車尾，後來改配富豪D12A歐盟二型引擎，初時有兩軸同埋三軸版。
富豪B12嘅蹤跡遍及歐洲、亞洲、南美洲、非洲同埋大洋洲。大概2001年開始，富豪唔再向部分市場出B12，並以臥置引擎嘅富豪B12B取代。不過富豪仍然繼續發展B12，並將型號名改返做富豪B12R，同埋改用富豪D12D歐盟三型引擎，底盤改喺巴西出，供應南美洲同埋非洲市場。去到2010年，B12R再出埋四軸版。
2011年，富豪B12R完全停產，富豪由2012年開始喺巴西出B11R去取代。
維基同享有多媒體嘅嘢：Volvo B12R
富豪B5LH

富豪B5LH，又叫富豪B5L Hybrid、富豪BRLH，係瑞典富豪出嘅一款低地台混能巴士底盤，有單層同埋雙層版，喺2008年亮相。2010年5月富豪宣佈B5LH開始批量生產。而後來推出嘅掛接版本就稱為富豪B5LAH。
B5LH底盤採用富豪I-SAM（Integrated Starter, Alternator Motor嘅縮寫）並聯式混能驅動系統，結合富豪I-Shift自動化波箱，去行驅動軸。成個系統係由富豪5公升引擎供電，樣辦車係用D5E210，而量產車就用D5F215（歐盟五型/EEV排放）或者D5K240（歐盟六型排放）。引擎室整體佈局同同廠嘅B7L巴士相似。
單層版B5LH初時淨係配富豪自己嘅車身。早期車身嘅叫做7700 Hybrid，2011年之後改出新版車身，叫做7900 Hybrid。B5LAH係配7900 Hybrid掛接車身，配D5K240引擎，喺2013年投產。B5LH/B5LAH單層巴士主要供應歐洲大陸市場，但富豪7700 Hybrid亦曾經賣去美洲用，而英國亦有引入7900 Hybrid非掛接巴士。2013年歐盟六型排放喺歐洲大陸生效之後，富豪供應歐洲市場嘅全低地台城市巴士就只有7900 Hybrid一款。2018年，富豪向星加坡提供配MCV Evora車身嘅B5LH單層巴士。
至於雙層版B5LH就主要為英國市場而設。初時車身都係由Wright包辦，6架樣辦車係配Eclipse Gemini車身，喺2008年底亮相，2009年由Arriva London接收，量產車就配Eclipse Gemini 2車身。喺歐盟六型引擎嘅B5LH投產之後，雙層版B5LH有更多車身可以揀，除咗Wright嘅Gemini 3同埋SRM（後者係New Routemaster車身嘅變種）之外，亦可以配亞歷山大丹尼士Enviro 400MMC同埋MCV EvoSeti車身。
富裕縣

富裕（粵拼：fu3 jyu6）係中華人民共和國黑龍江省齊齊哈爾市嘅縣。面積4026km²，2011年人口29萬。富裕地力好，農業上主要係養奶牛同種一系列嘅經濟作物，譽爲「中國鮮奶之鄕」。民國時曾經一度嗌永年縣。

史
「富裕」呢個名係訛轉自縣內嘅「烏裕爾河」嘅名。「烏裕爾」喺女真話嘅意思係低窪地噉解。古稱瑚裕爾，又寫富裕爾，此外重有烏裕、瑚裕、蒲峪、福余等一系列女真話各時期嘅同音異字寫法。未設縣前就經已有胡雨爾屯，之後又嗌富裕屯，後來變成富裕鄉、富裕設治局，最終升爲富裕縣，箇名一路繼承過來。
富裕舊時係北方遊牧民族嘅領地，比如濊貊（春秋前）、扶餘（戰國秦漢）、豆莫婁（魏晉南北朝）、室韋（唐代到遼代）。
金代時屬上京路嘅蒲峪路，元代時係成吉思汗細佬貼木哥斡赤斤嘅封地，至元二十四年（1287年）四月斡赤斤嘅重孫乃顏反叛，九月哈丹跟住叛亂，平定後歸遼陽行中書省水達達路萬戶府灰亦爾千户管轄，境內起咗「錫伯圖爾城」（灰亦爾千户所在）同「牙剌」「捻站」兩個驛站，呢兩個驛站後來畀清朝延用，分別改名爲「塔哈爾站」（而家塔哈鄉）「寧年站」（而家富裕鎮）。
明代屬奴兒干都指挥使司福余衞，福余就係「烏裕爾」。
清代先係歸盛京（瀋陽）總管，順治十年（1653年）歸寧古塔昂邦章京（都統），康熙二十二年（1683年）歸新設嘅黑龍江將軍，受佢嘅手下齊齊哈爾副都統管轄。
民國二年（1913年）龍江府改爲龍江縣，富裕西部畀佢轄，東部歸依克明安旗。1929年喺當地鄉紳申請下，12月8號設富裕設治局。1933年6月畀滿洲國政府升爲丁等縣做富裕縣，屬黑龍江省。遞年十二月歸龍江省。日本投降後歸嫩江省，1949年5月撤銷嫩江省同時歸黑龍江省。1948年10月舊縣城（而家富路鎮）經常水浸，交通不便，於是縣府從烏裕爾河南嘅富裕鎮搬去河北嘅寧年鎮，1956年10月24號寧年鎮改名富裕鎮，原先嘅富裕鎮改名富路鄉。1984年12月歸齊齊哈爾市管轄。

政區
富裕轄5鎮、3鄕、2箇民族鄉、2箇單位。
鎮：富裕鎮、富路鎮、富海鎮、二道灣鎮、龍安橋鎮
鄕：繁榮鄉、紹文鄉、忠厚鄉
民族鄉：友誼達斡爾族滿族柯爾克孜族鄉、塔哈滿族達斡爾族鄉
單位：富裕牧場、繁榮種畜場
富豪B10M

富豪B10M係一款由富豪出嘅中置引擎巴士底盤，喺1979年亮相，並取代富豪B58。
富豪B10M可以整成城市巴士、客車或者觀光車等等。副臥置式嘅THD100/THD101/THD102/THD103/THD104/DH10A引擎擺喺第一同埋第二車軸之間，而波箱可以係棍波或自動波。另外亦有三軸版B10M、掛接版B10MA同埋雙層城市巴士版Citybus（又叫B10MD、D10M）可以揀。富豪喺1985年推出B10M第二型，1988年推出B10M第三型，1993年推出新版B10M，散熱水箱由車頭搬咗去左前轆後面。除咗瑞典之外，有啲B10M係喺其他國家包括英國、中國同埋美國造。
富豪B10M客車及單層城市巴士市場遍及歐洲、亞洲、大洋洲以及北美洲多國。而富豪Citybus主要喺英國賣，但有兩架喺1984年出口：一架畀咗新加坡巴士公司，另一架畀咗香港九龍巴士（喺1988年燒咗）。
富豪Citybus嘅地位自1993年起已經俾富豪奧林比安取代；而喺部分市場，B10M單層城市巴士自1990年代起俾富豪B10L同埋B10BLE取代。去到2001年，富豪B10M停產，俾新嘅富豪B12M取代。
維基同享有多媒體嘅嘢：Volvo B10M
富豪B59

富豪B59係一款由富豪出嘅後置引擎巴士底盤，喺1970年亮相。佢主要賣去歐洲同埋澳洲用。
富豪B59喺1980年俾富豪B10R取代。
富豪B6

富豪B6（Volvo B6）係富豪出嘅一款中型巴士。佢重有低地台版本，叫富豪B6LE（Volvo B6LE）。
富豪B6喺1991年亮相，當時佢係叫做富豪B6R（Volvo B6R）。同佢嘅主要對手丹尼士飛鏢一樣，富豪B6副引擎係打直噉擺喺車尾，不過個水箱就擺喺引擎左邊。而富豪B6LE就喺1995年推出，佢喺尾軸前面嘅車陣改咗設計，令架車由車頭門位去到尾軸前面一級都冇，而尾軸上面嘅地台就升高咗。富豪B6/B6LE可以用富豪TD63E或者富豪TD63ES引擎，後來改用富豪D6A引擎。
富豪B6最初係喺奧地利出，不過由1993年開始款車改喺英國蘇格蘭Irvine出。
富豪B6/B6LE主要係喺英國本土賣，不過由於可靠性唔夠，佢嘅銷路始終都係唔夠丹尼士飛鏢鬥。另外有啲富豪B6/B6LE賣咗去其他地方，包括歐洲大陸、澳洲同埋香港（城巴要咗1架B6、60架B6LE）。
富豪B6/B6LE喺1998年俾富豪B6BLE低地台中型巴士取代。
維基同享有多媒體嘅嘢：Volvo B6
彼得後書

《彼得後書》（希臘文：Πέτρου Β΄）屬於「大公書信」中最前寫成嘅第三卷。根據基督教傳統，基督教相信成書時間大概喺公元64年，即教會傳統認為彼得殉道（畀羅馬皇帝尼祿處決）嘅嗰一年。教會認為呢本書係耶穌十二使徒之一嘅彼得（原名西門）所寫。

簡介
作者：彼得
日期：66年
地點：羅馬
收信人：小亞細亞五個省分嘅信徒
彼得後書係寫畀早期嘅信徒，主要目的係糾正假教師嘅言論同佢哋喺教會裏面造成嘅腐敗現象。要解決呢啲問題一定要根據對上帝同對主耶穌基督有真正嘅認識，呢種知識係嗰啲曾經親眼睇見耶穌同聽聞佢教訓嘅人所傳授嘅。作者特別指出，嗰啲認為基督唔會再來嘅言論係錯嘅，基督之所以遲遲未來係因為上帝「唔願意一人沉淪，乃係要人人離棄佢哋嘅罪惡。」
彼得漢卡

彼得 漢卡，又譯彼得 漢德克（Peter Handke，1942年12月6號—），係奧地利小說家、劇作家、翻譯家、詩人、電影導演同編劇。 佢亦係2014年國際易卜生獎同2019年諾貝爾文學獎得主。

生平
漢卡響奧地利格里芬出世，出世之後兩日受洗做天主教徒。老豆艾力希勳納曼（Erich Schönemann）係一位銀行職員兼德國士兵；阿媽瑪麗亞漢卡（Maria Handke）係斯洛文尼亞人，而漢卡係私生仔女。阿媽響佢出世之後同柏林電車車掌兼德意志國防軍軍人阿道夫布諾漢卡（Adolf Bruno Handke）結婚。繼父酗酒，對佢並唔好。
1954年，漢卡畀人送去一間喺格蘭河畔聖法伊特嘅寄宿男校讀書。1959年，佢到克拉根福升讀高中。1961年入讀格拉茨大學攻讀法律系。
1960年代尾，彼得漢卡因戲劇 Publikumsbeschimpfung 同《卡斯帕》，以及小說《守門員的焦慮》（Die Angst des Tormanns beim Elfmeter）而廣為人知。佢呀媽1971年自殺嘅刺激之下，佢嘅《無欲的悲歌》（Wunschloses Unglück）表現咗佢呀媽嘅人生。漢卡係奧地利 Grazer Gruppe 同 Grazer Autorenversammlung 兩間作家會嘅成員，仲有份創辦法蘭克福 Verlag der Autoren 出版社。仲同導演雲溫達斯合作，創作咗 The Wrong Move 同《柏林蒼穹下》呢啲劇本。
2019年攞到諾貝爾文學獎，原因係「佢嘅作品具有語言獨創性、探索人類經驗嘅外圍同特殊性」。雖然有人讚漢卡攞到諾貝爾文學獎係實至名歸，但係呢個決定都受到國際上唔同公共同學術界嘅知識分子、作家同記者譴責，話漢卡支持米洛舍維奇同否認波斯尼亞種族滅絕；另外漢卡曾經響2013年話支持廢除諾貝爾文學獎。
彼得積遜

彼得積遜（英文：Peter Jackson，1961年10月31號—）係紐西蘭電影導演、編劇同製片，拍咗套《魔戒電影三部曲》同《金剛》而出名。
彼得賀夫宮

彼得賀夫宮係俄羅斯一座皇宮建築，喺聖彼得堡，由彼得大帝設計，喺1711年起好。
彼得拉克

彼得拉克（Francesco Petrarca，1304年7月20號—1374年7月19號）係意大利人文主義學者同詩人，寫十四行詩比較耍家。
彼得穆塔里卡

彼得穆塔里卡（1940年7月18號—）曾經係馬拉維總統，由2014年做到2020年。
彼得羅扎沃茨克

彼得羅扎沃茨克（俄文：Петрозаводск），係俄羅斯卡累利阿首府，人口26萬。
宰牲節

宰牲節係伊斯蘭教兩大節日嘅第二個，喺回曆每年朝聖月（12月）10號。傳統上穆斯林會劏畜牲自己食同派畀人。
宵夜燒到過埋夜

《宵夜燒到過埋夜》（Threesome）係香港電視娛樂製作嘅真人騷節目，2021年9月27號到10月15號逢禮拜一到五23:00－23:30喺ViuTV播。節目衍生自《晚吹—空肚講宵夜》，由原班主持人馬梁祖堯、蔡瀚億、陳俞希主持，各自為拍檔設計驚喜行程。
另外呢個節目第3、8、13集，會用埋緊接播映《空肚講宵夜》嘅節目時段，用《空肚講宵夜》嘅名義額外播多半個鐘。
宵禁

宵禁係一種禁足令，即禁止外出令，就係唔畀去街。有規定乜時、乜地、乜人，要留喺屋度，唔準出街。一般禁令都係晚黑，日落到日出，所以叫宵禁、夜禁。不過廣而言之，亦可能全日。禁令原因各有唔同，主要都係治安而設。
英文叫curfew，原本指「暮鐘」，入黑熄火鐘，全民八點後要熄火休息，以防火燭，英倫國王威廉一世所定。curfew亦可以引伸到門限，幾點鐘唔出得街，要留喺屋內。
禁令時若要出外，就要拎到行街紙。
家中宏

家中宏 ，係日本嘅一個男配音員。

配音作品一覽
呢個表唔完整，歡迎加料。
宰爾辛格

宰爾辛格（旁遮普文：ਜ਼ੈਲ ਸਿੰਘ，英文：Giani Zail Singh，1916年5月5號—1994年12月25號）係印度一個政治人，印度第七任總統，1982年至1987年在位。
宰相

宰相，係對中國古代輔助帝王官僚首長嘅通稱，唔同朝代有唔同嘅名，例如丞相、相國、尚書令、中書令、侍中、同平章事等。作為舊時中國朝廷官員嘅阿頭，地位只係低過統治者，即係「一人之下，萬人之上」。呢個職位早喺春秋時期已經存在，秦朝作為第一個中央集權王朝正式設立丞相作為三公之首。到明朝洪武十三年（1380年）發生胡惟庸案之後，畀明太祖朱元璋廢咗，之後嘅中國皇帝實行完全嘅獨裁統治。
小牟田洋佑

小牟田洋佑（1992年7月18號—）係日本足球員，司職前鋒，效力群馬草津溫泉。
小牧俊輔

小牧俊輔（1983年7月6號—）係日本足球員，司職後衛，效力TDK。
小牧成亘

小牧成亘（1992年4月28號—）係日本足球員，司職中場，效力沼津青藍。